Με το σωστό βούρτσισμα των δοντιών, χρησιμοποιώντας τα κατάλληλα μέσα (οδοντόβουρτσα, οδοντικό νήμα, φθοριούχος οδοντόκρεμα), προλαμβάνονται σε μέγιστο βαθμό οι δύο κύριες νόσοι που σχετίζονται με τα δόντια και τα ούλα, η τερηδόνα και η ουλίτιδα-περιοδοντίτιδα. Με τη σωστή χρήση των μηχανικών μέσων (οδοντόβουρτσα, οδοντικό νήμα) προλαμβάνεται η ουλίτιδα, ενώ με τη χρήση φθοριούχου οδοντόκρεμας, σε συνδυασμό με την τακτική φθορίωση των δοντιών στο οδοντιατρείο από την παιδική ηλικία προλαμβάνεται η τερηδόνα.
Το βούρτσισμα των δοντιών συνιστάται μετά από κάθε κύριο γεύμα και μετά τη λήψη ζαχαρούχων τροφών. Το νήμα ή το μεσοδόντιο βουρτσάκι μετά το βραδινό βούρτσισμα είναι εξίσου σημαντικό και δεν πρέπει να αμελείται.
Μεγάλη σημασία έχει και ο τρόπος βουρτσίσματος των δοντιών, γεγονός που συχνά παραβλέπεται. Για τον λόγο αυτό, στο ιατρείο μας, το ραντεβού του καθαρισμού συμπληρώνεται πάντα με επίδειξη των μέσων στοματικής υγιεινής και τη χορήγηση κατάλληλης οδοντόβουρτσας.